**Dor de... mărţişor**

*Sergiu Dumitrescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiindcă ieri a nins ca-n rai

Şi e totul alb pe-afară,

Nici nu-ţi vine-a crede c-ai

intrat iar în primăvară.

Dar aşa-i pe-aici, prin nord:

Alb, întins şi calm... şi frig

Şi tot omul e de-acord

Că-i exagerat... un pic.

Ne visam prea des în ţară,

Unde pomii-s înfloriţi,

Unde totu-i primavară,

Dar prea mulţi nefericiţi.

Ţară-n suflet şi în gând,

Ţară-n graiul strămosesc,

Nu pot maică să te uit,

Căci eşti în tot ce trăiesc.

Şi în astă lume strâmbă,

Tot mai fără Dumnezeu

Eşti acea ce nu se schimbă

De mi-e bine, ori mi-e greu.

Rădăcini îmi sunteţi dară,

Voi, ai mei, din departare

Şi-n fiece primavară

Înfloriţi în mărţişoare.

(Sergiu Dumitrescu, 8 Martie 2016)